ଆଶ୍ପଣ୍ଡ ନିର୍ମାଣ କାମକୁ ବିରୋଧ\nତାଳଚେର, ୧୧ା୧୨(ନି.ପ୍ର.)- ଏନ୍ଟିପିସି ପରିଚାଳନାଧିନ ତାଳଚେର ଥର୍ମାଲ (ଟିଟିପିଏସ୍)ର ଆ\nଆଶ୍ପଣ୍ଡ ନିର୍ମାଣ କାମକୁ ବିରୋଧ\t December 11th, 00:00 AM December 11th, 00:00 AM\nତାଳଚେର, ୧୧ା୧୨(ନି.ପ୍ର.)- ଏନ୍ଟିପିସି ପରିଚାଳନାଧିନ ତାଳଚେର ଥର୍ମାଲ (ଟିଟିପିଏସ୍)ର ଆଶ୍ପଣ୍ଡ କାମକୁ ତାଳଚେର ବ୍ଲକ ଝାଡ଼ିଆମ୍ବା ଗ୍ରାମବାସୀ ବିରୋଧ କରିଛନ୍ତି। ଗ୍ରାମବାସୀଙ୍କ ଆନ୍ଦୋଳନ ଯୋଗୁ ନିର୍ମାଣ କାମ ବାଧାପ୍ରାପ୍ତ ହୋଇଛି। ଗ୍ରାମବାସୀଙ୍କ ଅଭିଯୋଗ ଅନୁଯାୟୀ, ୨୦୦୨ରେ ଗ୍ରାମର ୫୦ ଏକରରୁ ଊର୍ଦ୍ଧ୍ୱ ଜମି ଆଶ୍ପଣ୍ଡ ନିମନ୍ତେ ଅଧିଗ୍ରହଣ କରାଯାଇଥିଲା। ଦୀର୍ଘ ବର୍ଷ ହେଲା ଗ୍ରାମବାସୀଙ୍କ ଜମି ଅଧିଗ୍ରହଣ କରାଯାଇଥିଲେ ହେଁ ଏ ପର୍ଯ୍ୟନ୍ତ ନିଯୁକ୍ତି ଦିଆଯାଇ ନାହିଁ। ସ୍ଥାୟୀ ନିଯୁକ୍ତି ଦୂରେ ଥାଉ ମେଣ୍ଟେନାନ୍ସରେ ମଧ୍ୟ ନିଯୁକ୍ତି ଦିଆଯାଉ ନାହିଁ। ଏ ସମ୍ପର୍କରେ ଗ୍ରାମବାସୀ ବାରମ୍ବାର ଜିଲା ପ୍ରଶାସନ, ଟିଟିପିଏସ୍ କର୍ତ୍ତୃପକ୍ଷଙ୍କୁ ଲିଖିତ ଭାବେ ଅବଗତ କରିଥିଲେ। କିନ୍ତୁ କିଛି ସୁଫଳ ନ ମିଳିବାରୁ ୩ ଦିନ ହେଲା ଆଶ୍ପଣ୍ଡ କାମକୁ ବିରୋଧ କରାଯାଇଛି। ଗ୍ରାମର ମହିଳା, ଯୁବକମାନେ ସେଠାରେ ବସି ରହି ଆନ୍ଦୋଳନ ଚଳାଇଛନ୍ତି। ତେବେ ଠିକାଦାର କେତେଜଣ ଅସାମାଜିକଙ୍କୁ ଲଗାଇ କାମ କରାଇବା ସହିତ ଧମକ ଚମକ ଦେଉଥିବା ଗ୍ରାମବାସୀ ଅଭିଯୋଗ କରିଛନ୍ତି। ପ୍ରଶାସନ, ଟିଟିପିଏସ୍ କର୍ତ୍ତୃପକ୍ଷ ଆମ ଦାବି ପୂରଣ ନ କଲେ ଆନ୍ଦୋଳନକୁ ବ୍ୟାପକ କରାଯିବ ବୋଲି ନେତ୍ରାନନ୍ଦ ସାହୁ, ରାକେଶ ସାହୁ, ମିଲୁ ସାହୁ, ଚନ୍ଦ୍ରମଣି ସାହୁ, ବାଦଲ ସାହୁ ଓ ଅନ୍ୟମାନେ ପ୍ରକାଶ କରିଛନ୍ତି।
